Eirik Riis Mossefinn

Eirik Riis Mossefinn (født 1992 i Stavanger) er en norsk forfatter, journalist og skribent. Han er (per 2022) journalist og frontsjef i Dagsavisen. Fra september 2022 er han redaktør av BLA (Bokvennen Litterær Avis). 

Mossefinn er utdannet tekstforfatter ved Westerdals School of Art, Communication and Technology (2013-2016). 

I 2019 utga Mossefinn, sammen med Annika Sander, Privatskoleparadokset  på Manifest Forlag. Boka har som bakgrunn saken der Westerdals ble dømt til å betale tilbake 30 millioner kroner til nærmere 500 tidligere elever, og den drøfter politikken som gjorde dette mulig. Jonas Bals betegnet i sin anmeldelse i Klassekampen boken som «obligatorisk lesning (...) for den som er opptatt av norsk skolepolitikk». Boka er også omtalt i En annerledes skole er mulig av Espen Schaanning. 

Mossefinn er ellers bidragsyter til boka De norske vennskapslover : 121 paragrafer om vennskap redigert av Ole Petter Ribe.

Bibliografi 
 Sander, Annika og Eirik Riis Mossefinn (2019): Privatskoleparadokset. Kunsten å tjene penger i et marked som forbyr profitt., Forlaget Manifest. 159 sider.

Referanser 

Norske journalister
Norske forfattere